Tomas Alfredson

**Hans Christian Tomas Alfredson** (født 1965) er en svensk filmregissør, i likhet med faren Hans Alfredson. Fra TV-serien om *Bert* og utover har han laget mest tragiske komedier. Fra 1999 har han vært medlem av Killinggänget, en gruppe bestående av flere profilerte, svenske komikere som er preget av svart humor, spesielt Robert Gustafsson.

Et gjennomgangstema i filmene hans er de tøffe oppvekstsårene for ungdom; også et typisk trekk for nordisk film generelt, som i *[[Pelle Erobreren (film)|Pelle Erobreren]]* eller *[[Fanny og Alexander]]*. Hos Alfredson kan man eksempelvis se dette i Bert-filmene, hvor puberteten blir fremstilt som noe pinlig og smertefullt, i *[[Fyra Nyanser av brunt]]* der sønnen til karakteren Christer, Morgan lider under foreldrenes dumhet og smålighet, eller i filmen *Låt den rätte komma in* hvor det unge mobbeofferet, Oscar, vil hevne seg på sine mobbere. Alfredson har også selv sagt i et intervju i Rushprint at *Låt den rätte komma in* tilhører en nordisk, naturalistisk oppvekststradisjon.

De to filmene *Fyra nyanser av brunt* og *Låt den rätte komma in* kan sies å vise et brudd med de foregående filmene til Alfredson. *Fyra nyanser av brunt* siden dette er den lengste (192 minutter) og mest tragiske hittil, *Låt den rätte komma in* siden dette er den første alvorlige skrekkfilmen til regissøren.

I 2009 ble Alfredson tilbudt registolen på filmversjonen av John le Carrés *[[Muldvarpen (roman)|Muldvarpen]]* (originaltittel *Tinker Tailor Soldier Spy*). Filmen *[[Muldvarpen (film)|Muldvarpen]]* hadde premiere under Filmfestivalen i Venezia i 2011.

Alfredson har hatt enkelte småroller/biroller som skuespiller og har bare vært medvirkende på manus for *Fyra nyanser av brunt*.

## Filmografi (utvalg)
**Filmer**
* *[[Snømannen (spillefilm)|Snømannen]]* (2017)
* *[[Brødrene Løvehjerte]]* (2014)
* *[[Muldvarpen (film)|Muldvarpen]]* (2011)
* *[[Amors Baller]]* (klipping) (2011)
* *[[La den rette komme inn (film)|Låt den rätte komma in]]* (2008)
* *Dear Mr. Barroso* (2005)  
* *Fyra nyanser av brunt* (2004) 
* *Kontorstid* (2003) 
* *Spermaharen* (2002)
* *Bert - den siste oskulden* (1995) 

**TV-serier**
* *En decemberdröm* (2005)
* *Soldater i månsken* (2000)
* *En liten film* (4 episoder, 1999)
* *Offer och gärningsmän* (1999)
* *[[Tapere i Tallinn|Torsk på Tallinn]]* (1999) 
* *Irma och Gerd* (1997)
* *Bert* (8 episoder, 1994)
* *Ikas TV-kalas* (1990)

## Priser
* Best europeiske, nord- og søramerikanske film: *Låt den rätte komma in*. Også juryens pris for beste regissør.
* Guldbaggen for beste regi: *Låt den rätte komma in*
* Göteborg Film Festival for best film: *Låt den rätte komma in*
* Lübeck Nordic Film Days filmpris for beste film for barn: *Bert – den siste oskulden*
* NatFilm Festivals kritikerpris: *Låt den rätte komma in*
* Puchon International Fantastic Film Festivals pris for beste regissøør og pris for barns valg: *Låt den rätte komma in*
* San Francisco International Film Festival, prisen «Silver spire»: *Torsk på Tallinn*
* Sitges – Catalonian International Film Festival, storpris for europeisk fantastisk film i gull: *Låt den rätte komma in*
* Woodstock Film Festivals publikumspris: Låt den rätte komma in''

## Referanser


## Eksterne lenker
* 
* Killinggänget 
* Rushprint: Svensk vampyr-sensasjon
* Rotten Tomatoes: Let the Right One In (2008)